
REPUBLIKA HRVATSKA

KARLOVAČKA ŽUPANIJA

OPĆINA RIBNIK

OPĆINSKO VIJEĆE                                                                          - NACRT ODLUKE -
KLASA:
URBROJ: 
Ribnik,  
Na temelju članka 35. i 54.a Zakona o lokalnoj i područnoj (regionalnoj) samoupravi (,,Narodne novine", broj 33/01, 60/01, 129/05, 109/07, 125/08, 36/09, 150/11, 144/12, 123/17, 98/19 i 144/20) i članka 31. Statuta Općine Ribnik („Glasnik Karlovačke županije“ broj 18/13, 17/16, 04/18, 21/20, 19/21 i 13/22), Općinsko vijeće Općine Ribnik na svojoj redovnoj  __. sjednici održanoj dana _______. godine, donosi

ODLUKU
O OSNIVANJU, USTROJSTVU I DJELOKRUGU ZAJEDNIČKOG UPRAVNOG ODJELA
Članak 1.
Ovom Odlukom o osnivanju, ustrojstvu i djelokrugu Zajedničkog upravnog odjela (dalje u tekstu: Odluka) osniva se Zajednički upravni odjel Općine Ribnik i Općine Kamanje (dalje u tekstu: Zajednički upravni odjel) i ureduje se njegovo ustrojstvo i djelokrug te druga pitanja od značenja za njegov rad.
Članak 2.
Izrazi koji se koriste u ovoj Odluci, a imaju rodno značenje, odnose se jednako na muški i ženski rod.
Članak 3.
Sredstva za rad Zajedničkog upravnog odjela osiguravaju se u proračunu Općine Ribnik, proračunu Općine Kamanje i iz drugih prihoda u skladu sa zakonom i drugim propisima.
Članak 4.
Zajednički upravni odjel ustrojava se za obavljanje upravnih, stručnih i ostalih poslova u okviru samoupravnog djelokruga općina sukladno Zakonu o lokalnoj i područnoj (regionalnoj) samoupravi, drugim zakonima i propisima, a osobito poslove koji se odnose na:
· područje društvenih djelatnosti: kulture, tehničke kulture i sporta, brige o djeci predškolske dobi, osnovnog školstva, socijalne skrbi i zdravstva,
· komunalno gospodarstvo: izrada nacrta programa održavanja objekata i uređaja komunalne infrastrukture, upravni postupci u području komunalnog gospodarstva, provedba komunalnog reda, izgradnje i održavanja komunalne infrastrukture i drugih objekata kojih je investitor općina, provodi postupke i priprema akte radi obavljanja komunalnih djelatnosti sukladno posebnom propisu,
· prostorno uređenje i zaštitu okoliša: izrada izvješća o stanju u prostoru, izrada programa za unapređenje stanja u prostoru, poslove na donošenju dokumenata
prostornog uređenja, izrada nacrta akata u području gospodarenja otpadom i druge     poslove u tim područjima sukladno propisima, 

· pripremu i organiziranje sjednica općinskog vijeća i njegovih radnih tijela, praćenje rada sjednica, izrade zapisnika i akata sa sjednica te praćenje njihova izvršenja, kao i poslove pružanja stručne pomoći općinskom načelniku u obavljanju poslova iz njegove nadležnosti,
· gospodarstvo i financije: priprema stručnih prijedloga/razvojnih programa u području gospodarstva te praćenje njihova ostvarivanja, praćenje i proučavanje problematike javnih financija, osobito financiranja javnih potreba te pripreme stručnih materijala o pitanjima vezanim uz javne financije, priprema nacrta proračuna Općine i drugih financijskih dokumenata, izvršavanje proračunskih rashoda i izdataka, vođenje evidencije prihoda i primitaka, rashoda i izdataka, financijsko poslovanje i računovodstveno-knjigovodstvene poslove, izradu polugodišnjeg i godišnjeg izvještaja o izvršenju proračuna, vođenje evidencije imovine u vlasništvu Općine te izrada prijedloga mjera gospodarenja imovinom, primjene propisa o fiskalnoj odgovornosti i druge poslove u tim područjima sukladno propisima,
· radni odnos službenika i namještenika upravnog odjela te prava dužnosnika, 
· civilnu zaštitu, zaštitu od požara, vatrogastvo, prirodne nepogode,
· promet na području općina, 
· zaštitu potrošača i
· sve druge poslove utvrđene zakonima, drugim propisima, aktom općinskog vijeća i općinskog načelnika.
Članak 5.
Unutarnje ustrojstvo Zajedničkog upravnog odjela, nazivi i opisi poslova radnih mjesta, stručni i drugi uvjeti za raspored na radna mjesta, broj izvršitelja i druga pitanja od značaja za rad Zajedničkog upravnog odjela ureduju se Pravilnikom o unutarnjem redu.
Unutar Zajedničkog upravnog odjela mogu se ustrojiti unutarnje ustrojstvene jedinice ovisno o djelokrugu; srodnosti i povezanosti određenih poslova i broju izvršitelja.
Pravilnik o unutarnjem redu iz stavka 1. ovog članka zajednički donose općinski načelnići na prijedlog pročelnika.
Članak 6.
Zajedničkim upravnim odjelom upravlja pročelnik.
Pročelnik organizira i koordinira rad u upravnom odjelu, brine se o zakonitom i pravovremenom obavljanju poslova i poduzima mjere za osiguranje efikasnog poslovanja upravnog odjela, rasporeduje zadatke i poslove i daje sluzbenicima i namještenicima upute za rad, predlaže i donosi akte za koje je ovlašten zakonom, propisima i aktima općina, nadzire rad službenika i namještenika, odlučuje o pravima, obvezama i odgovornostima službenika i namještenika te obavlja i druge poslove utvrđene zakonom, propisima i aktima općina.
Pročelnik je odgovoran općinskim načelnicima za zakonit, pravilan i pravodoban rad Zajedničkog upravnog odjela.
O imenovanju i razrješenju te o drugim pravima i obvezama pročelnika Zajedničkog upravnog odjela odlučuju općinski načelnici na način utvrden sporazumom iz članka
9. ove Odluke.
Članak 7.
Poslove u Zajedničkom upravnom odjelu obavljaju službenici i namještenici.
Službenici su osobe koje obavljaju poslove iz samoupravnog djelokruga općina te opće, administrativne, financijsko-planske, materijalno-financijske, računovodstvene, informatičke i druge stručne poslove.
Namještenici su osobe koje obavljaju pomoćno-tehničke i ostale poslove čije je obavljanje potrebno radi pravodobnog i nesmetanog obavljanja poslova iz djelokruga Zajedničkog upravnog odjela.
Prava, obveze i odgovornosti službenika i namještenika u Zajedničkom upravnom odjelu uređuju se zakonom i na temelju zakona donesenim propisima.
Članak 8.
Rad Zajedničkog upravnog odjela usmjeravaju i nadziru općinski načelnici.
Članak 9.
Na temelju ove Odluke općinski načelnici sklopiti će sporazum o osnivanju Zajedničkog upravnog odjela kojim će urediti financiranje, način upravljanja, odgovornost, statusna pitanja službenika i namještenika i druga pitanja od značaja za Zajednički upravni odjel.
Članak 10.
Danom sklapanja sporazuma iz članka 9. ove Odluke prestaje važiti Odluka o ustrojstvu i djelokrugu Jedinstvenog upravnog odjela Općine Ribnik (,,Sluzbeni glasnik Općine Ribnik 03/2026. ).
Članak 11.
Ova Odluka stupa na snagu osmog dana od dana objave u ,,Službenom glasniku Općine Ribnik.“
PREDSJEDNICA 
OPĆINSKOG VIJEĆA:
Jelena Dolinar  
